ΓΡΑΠΤΗ ΕΡΩΤΗΣΗ E-3544/01

υποβολή: Cristiana Muscardini (UEN) προς το Συμβούλιο

(8 Ιανουαρίου 2002)

Θέμα: Ισλαμικές φονταμενταλιστικές οργανώσεις στη Σομαλία

Από πηγές της αυτόνομης περιφέρειας Puntland της Σομαλίας έλαβα κατάσταση προσώπων που θεωρούνται ότι είναι μέλη των φονταμενταλιστικών οργανώσεων Al-Ittihad και Al-Islah, τις οποίες η κυβέρνηση των ΗΠΑ και οι άλλες κυβερνήσεις των δυτικών χωρών χαρακτηρίζουν ως τρομοκρατικές. Η κατάσταση αυτή θα μπορούσε ευλόγως να δώσει λαβή γιαπόνοιες ότιπάρχει διασύνδεση με τη μεταβατική εθνική κυβέρνηση της Σομαλίας.

Το ανωτέρω έγγραφο, όπως επίσης και το πάγωμα των τραπεζικών λογαριασμών του οικονομικοτραπεζικού ιστού της Σομαλίας Al-Baraakat, καταδεικνύει με σαφήνεια την ανάγκη να διαλευκανθεί η κατάσταση στη Σομαλία και να διερευνηθούν οι πιθανές διασυνδέσεις ανάμεσα στη μεταβατική εθνική κυβέρνηση της Σομαλίας και τις πιο εξτρεμιστικές ισλαμιστικές ομάδες στην χώρα αυτή.

Τα όργανα δεν έχουν μέχρι στιγμής δώσει απάντηση για το συγκεκριμένο αυτό σημείο αλλά οι σχετικές ειδήσεις από τον διεθνή Τύπο επιβεβαιώνουν τη σοβαρότητα της κατάστασης και το βάσιμο των στοιχείων που σημειώνω.

Λαμβάνονταςπόψη ότι τα μέσα ενημέρωσης όλου του κόσμου επιβεβαιώνουν ότι θα μπορούσε και η Σομαλία να συγκαταλεχθεί στους προσεχείς στόχους καταπολέμησης της τρομοκρατίας, ερωτάται το Συμβούλιο:

- εάν, μέσω τωνπηρεσιών πληροφοριών των κρατών μελών, είναι σε θέση να ελέγξει την εγκυρότητα των στοιχείων που περιέχονται στο έγγραφο και να παράσχει εγκαίρως στηνποβάλλουσα την ερώτηση αλλά και στην κοινή γνώμη σχετική απάντηση·

- εάν είναι ενήμερο σε ό,τι αφορά τα ανωτέρω στοιχεία και, σε καταφατική περίπτωση, ποια είναι τα μέτρα που έχει λάβει·

- εάν οι κυβερνήσεις που έχουν δεσμευθεί με δράσεις για την καταπολέμηση της τρομοκρατίας στο Αφγανιστάν έχουν αξιολογήσει σωστά τον κίνδυνο που συνεπάγεται η σημερινή κατάσταση στη Σομαλία·

- εάν μελετώνται παρεμβάσειςπέρ των δυνάμεων αντιπολίτευσης στη σημερινή κυβέρνηση της Σομαλίας, δυνάμεις που εδώ και πολύ καιρό μάχονταιπέρ της συστάσεως μίας κυβέρνησης εθνικής ενότητας με προοπτική τη δημιουργία ομοσπονδιακού κράτους·

Απάντηση

(13 Μαΐου 2002)

Καθ'όσον το Συμβούλιο δεν έχει στην κατοχή του το έγγραφο στο οποίο αναφέρεται η αξιότιμος κα βουλευτής, δεν είναι σε θέση να απαντήσει στα ερωτήματα που έχουν σχέση με το έγγραφο αυτό και τα οποία έθεσε η αξιότιμος κα βουλευτής.

Το Συμβούλιο βρίσκεται στη διαδικασία αξιολόγησης της δέσμευσης και της συνεργασίας τρίτων χωρών, περιλαμβανομένης της Σομαλίας, για την καταπολέμηση της τρομοκρατίας, με βάση, μεταξύ άλλων, τις εκθέσεις των αρχηγών αποστολής της ΕΕ.

Η θέση της ΕΕ σχετικά με τη Σομαλία και την παρούσα κυβέρνηση εκφράσθηκε σε δηλώσεις της 25ης Αυγούστου 2000, της 8ης Σεπτεμβρίου 2000 και της 10ης Αυγούστου 2001. Στις δηλώσεις αυτές, η ΕΕ κάλεσε τις αρχές της Somaliland και της Puntland να συνάψουν εποικοδομητικές σχέσεις με τα θεσμικά όργανα που προήλθαν από τη διαδικασία της Arta. Επίσης, παρότρυνε τη μεταβατική εθνική κυβέρνηση να καθιερώσει το συντομότερο δυνατόν εποικοδομητικό διάλογο με τις προαναφερθείσες αρχές, με στόχο την αποκατάσταση της εθνικής ενότητας μέσα σε κλίμα ειρήνης και σεβασμού των κεκτημένων όσον αφορά τη σταθερότητα.

Σύμφωνα με τη θέση αυτή, η ΕΕ εξέδωσε δήλωση της 1ης Φεβρουαρίου 2002 επί τη ευκαιρία της 9ης συνόδου της Διακυβερνητικής Αρχής για την Ανάπτυξη (IGAD), η οποία πραγματοποιήθηκε στο Χαρτούμ στις 11 Ιανουαρίου 2002, εκφράζοντας την ικανοποίησή της για το έγκαιρο ψήφισμα της τελευταίας για τη Σομαλία, καθώς και για τις συστάσεις που περιέχει. Η ΕΕ εξέφρασε ιδιαίτερη ικανοποίηση για τις συστάσεις της IGAD προς τη Μεταβατική Εθνική Κυβέρνηση και όλα τα άλλα μέρη να δεσμευθούν επειγόντως ότι θα καταπολεμήσουν την τρομοκρατία σε όλες της τις μορφές, καθώς και για τις εκκλήσεις που απηύθηνε προς τις τρεις όμορες χώρες (Κένυα, Αιθιοπία και Τζιμπουτί) να συνεργαστούν μεταξύ τους, γεγονός που δημιουργεί ελπίδες για μια καινούρια ώθηση στη διαδικασία ειρήνευσης και συμφιλίωσης. Επιπλέον, η ΕΕ κάλεσε όλα τα μέρη να παραμερίσουν τις διαφορές τους και να συμμετάσχουν στην ευκαιρία διαλόγου που τους προσφέρεται από τη Διακυβερνητική Αρχή χωρίς να θέτουν προϋποθέσεις και με ειλικρινή βούληση να διευρυνθεί και να ολοκληρωθεί η διαδικασία εθνικής συμφιλίωσης, τονίζοντας ότι είναι πρόθυμη να εξετάσει τρόπους και μέσα για τηνποστήριξη των προσπαθειών της IGAD.